הוועדה לקידום מעמד האישה, כנסת 18, פרוטוקול מספר 76, 2011-02-01 10:30

ציפי חוטובלי: בוקר טוב, אני מתכבדת לפתוח את הישיבה.

ציפי חוטובלי: מדובר בדיון המשך לדיון שבו ראינו בעיה עמוקה שקיימת היום בנושא של קביעת דרגות הסבסוד להורים ששולחים את ילדיהם למעונות.

ציפי חוטובלי: מה שבעצם אנחנו קיבלנו מהגברת תמר אלמוג ממשרד התמ"ת, זה שמדובר בעניין של פרק זמן קצוב שבו יתחיל לפעול מוקד טלפוני.

ציפי חוטובלי: המוקד הטלפוני ייתן מענה ודרגות הסבסוד ייקבעו.

ציפי חוטובלי: אנחנו נותרנו עם הרבה מאוד בעיות בעקבות זה.

ציפי חוטובלי: קודם כל הבעיה הבסיסית והגדולה מכולן, זה היכולת של המוקד הזה אכן לתת מענה, כי לפחות לפי הנתונים שהובאו בפנינו מה-מ.מ.מ, המצב היום הוא ש-48,151 אלף שאלונים הוגשו ורק 2,080 דרגות אושרו, שזה מספר קטנטן לעומת מספר הפונים.

ציפי חוטובלי: אז קודם כל רציתי לשאול אותך מה המצב היום, תמר?

ציפי חוטובלי: האם את יכולה לתת לי נתון על מה שקורה היום?

ציפי חוטובלי: כמה דרגות אושרו מבין הפונים?

מרינה סולודקין: פחות מ-5 אחוזים.

ציפי חוטובלי: אני רוצה לדעת אם המספר הזה התעדכן.

ציפי חוטובלי: חשוב לי לציין שהישיבה הזו היא ישיבה משותפת לוועדה לפניות ציבור, וככה הכול התחיל, מפניות של אנשים, של אזרחים שלמעשה המצוקה שלהם הגיעה לוועדה לפניות ציבור, וידידי, חבר הכנסת אורי מקלב, הוא יו"ר משותף של הוועדה הזאת.

אורי מקלב: אני רוצה לפתוח בכבוד למארחת, לוועדה לקידום מעמד האישה, ואנחנו בדיון משותף בנושא שכר לימוד במעונות, שזה בא בעקבות פניות הציבור, שאנשים מתלוננים, ואנחנו גם זיהינו בעיה קשה מאוד בתשלומים למעונות.

אורי מקלב: ישנם אנשים שבעצם משלמים את כל המשכורת שהם מרוויחים, עבור המעונות.

אורי מקלב: כשמדובר על יותר מילד אחד, כשמדובר כבר בשני ילדים, אנשים יכולים לשלם, כל זמן שלא נקבעה להם את הדרגה האמיתית שלהם, וקיבלו דרגת ביניים ולא כל המעונות גם השתתפו ומוכנים להשתתף בסבסוד השכר לימוד שלהם, כי בסופו של דבר הם לא קיבלו מימון מלא לכל דרגות ביניים האלה.

אורי מקלב: אנחנו נמצאים היום במצב, ב-1 בפברואר, שעדיין 5 חודשים שמתחילת שנת הלימודים, כבר עברנו את המחצית, עדיין לא נקבעו דרגות של שכר לימוד או שכר השתתפות במעונות.

אורי מקלב: זה מצב שהוא לכשעצמו, קודם צריך לראות מה המצב.

אורי מקלב: אסור לנו לשכוח מזה שאנחנו מטפלים בכל הבעיות שיש בעיות כאלה ויש בעיות אחרות, ועדיין חברה החדשה, שאסור לנו לשכוח איפה אנחנו עומדים, ואנחנו עומדים ב-1 לפברואר, שעדיין לא נקבעו שום דרגות של שכר לימוד.

אורי מקלב: אנחנו ישבנו לפני חודשיים, ב-1 בדצמבר, ואז נאמר, שהתמ"ת ישלחו את הטפסים להורים ב-5 בדצמבר, ושבועיים לאחר מכן המוקד יתחיל לפעול.

אורי מקלב: לאחר מכן המוקד היה אמור להתחיל לפעול.

אורי מקלב: התחיל לפעול כמה ימים לאחר מכן.

אורי מקלב: אנחנו נמצאים כפי שאמרה חברת הכנסת ציפי חוטובלי, יו"ר הוועדה, שאנחנו נמצאים היום ב-31 בינואר עם 2,000 טפסים שנקלטו מתוך ה-48,000 אלף שנשלחו.

אורי מקלב: אומרת חברת הכנסת מרינה סולודקין, שזה פחות מ-5 אחוז, אבל יותר מכך, מעבר לכך, במסמך יש לנו מה-מ.מ.מ, מופיע שמתוך ה-2,000 האלה, 40 אחוז מהטפסים זה לא שנקבעו להם כבר דרגות.

אורי מקלב: נשלחו חזרה לאנשים, נקבעו להם דרגות גבוהות של 11 ו-12, בעקבות כך שחסר טופס או שצריך להשלים טופס או שהטופס לא נסרק טוב, ולכן התלוש משכורת לא נסרק מפני שלא היה.

אורי מקלב: .

אורי מקלב: בעצם כמעט ב-0 אחוז, 2 אחוז שנקבעו להם דרגות.

אורי מקלב: אנחנו נמצאים היום ב-1 בפברואר.

אורי מקלב: אבל מה שיותר מטריד אותנו בכל העניין, הדבר הראשון שאמרה עמיתי, חברת הכנסת ציפי חוטובלי, למה רק 48,000 אלף?

אורי מקלב: אנחנו צריכים לשאול את עצמנו למה רק 48,000 אלף טפסים נשלחו.

אורי מקלב: מה אומרים התמ"ת?

אורי מקלב: ההורים לא שלחו.

אורי מקלב: זה תשובה.

מרינה סולודקין: אני רואה ציבור שלי, שלא יודע.

אורי מקלב: אתם ודאי אומרים, למה רק שלחו לנו רק 48,000 אלף, שזה מועט, זה רק שליש או קצת יותר משליש שנשלחו.

אורי מקלב: אתם אומרים ודאי שההורים לא משתפים פעולה, ההורים, לא אכפת להם.

אורי מקלב: אז קודם, כפי שנאמר כאן, אז תדעו לכם שהחלק מההורים לא יודעים.

אורי מקלב: אבל אני אגיד לכם גם למה לא נשלחו, יש רק 48,000.

אורי מקלב: אלף.

אורי מקלב: אנחנו מקבלים מכתב, הוועדה שלי קיבלה מכתב ממפעילי מעונות במגזר הערבי למשל, שהם לא קיבלו, חוץ מי שהיה כפוף ישירות לתמ"ת, קיבל וכל המשפחתונים וכל המעונות שהם נמצאים של הרשות המקומית, אף אחד לא קיבל אפילו טפסים.

אורי מקלב: ההורים עד היום לא קיבלו טפסים במגזר הערבי.

אורי מקלב: אף אחד לא קיבל טפסים.

אורי מקלב: מה שעוד מפליא אותי, שמתוך ה-48,000 שנשלחו, רק 5,000 שלחו את זה באינטרנט.

אורי מקלב: הרוב רובם של האנשים שלחו את זה דרך הדואר.

אורי מקלב: אנחנו דיברנו פה שהייתה מספיק הסברה, מספיק הבנה.

אורי מקלב: אנחנו גם קיבלנו תלונות שהטפסים לא ברורים.

אורי מקלב: וזה שלא שלחו דרך האינטרנט, אנחנו צריכים גם כן לבדוק את זה, בגלל שאנחנו גם.

אורי מקלב: .

אורי מקלב: נאמר כאן על ידי גברת אלמוג שהטפסים ששלחו דרך האינטרנט, יטופלו מיידית.

אורי מקלב: אנשים שלחו לאינטרנט למעלה מחודש, חודש וחצי, עדיין לא קיבלו תשובה, גם אם שלחו דרך האינטרנט.

אורי מקלב: מה שהכי הכי הרבה קומם אותנו, מכתב שאתם שלחתם לפני כשבוע למנהלי הארגונים.

אורי מקלב: שם, יש שם כמה טפסים שאתם מזרזים אותם לשלוח, כשמנגד, את מסבירה גם למרכז המידע שלנו מדוע אנחנו מתעכבים, בגלל שיש עומס על המוקד.

אורי מקלב: וכי מה חשבתם?

אורי מקלב: אם פותחים את ההרשמה בבת אחת לכולם בתאריך מסוים, אתם חושבים שלא יהיה עומס?

אורי מקלב: איפה ההיערכות לעניין הזה?

אורי מקלב: שערו בנפשכם, מה היה קורה אם כל ה-123 היו שולחים?

אורי מקלב: עכשיו, בסעיף 4 במכתב שאתם שולחים אל הארגונים המפעילים מעונות יום ומשפחתונים, אתם אומרים שעל מנת להקל על ההורים, שישלחו שאלונים למוקד במטרה לסייע לכם בתפעול נאות, המשרד ישלם, אנחנו עושים טובה, באים לקראתכם, אנחנו נותנים מקדמה מסוימת בחודש פברואר על חודש ינואר, בגובה של 25 אחוז.

אורי מקלב: עדיין רק 2,000.

אורי מקלב: אנשים לא מקבלים דרגות ואתם כבר מודיעים, אתם כל כך זריזים, ישר מודיעים להם שהם יקבלו רק 25%.

אורי מקלב: אתם יודעים מה אומר מכתב כזה למפעילים, לארגונים, כמה כוח הסבל, כמה הקיבולת שלהם מול ההתנהלות יכולה להיות?

תמר אלמוג: רגע, איזה סעיף שאתה מדבר עליו, עם ה-25 אחוז?

תמר אלמוג: זה לא אותו מכתב בכלל.

אורי מקלב: אז יש תיקון.

אורי מקלב: אנחנו מדברים על 23 בינואר.

אורי מקלב: אני מציין את הרקע הזה לדעת שבעצם, אני חושב שכשל כוח הסבל של המעונות ושל העובדים ביחד.

אורי מקלב: אנחנו נמצאים היום בתאריך שיותר זה לא יכול להיות.

אורי מקלב: אנשים סבל, טרטרו אותם.

אורי מקלב: אנשים גם היום נשלחים על טפסים שלא נקלטו, המוקד לא יודע לענות להם.

אורי מקלב: אני אספר לכם סיפורים על פניה שהייתה אלי.

אורי מקלב: אדם שבא ואומר לי, שבראשון בפברואר, אמור לרדת לו מהחשבון 10,000 ₪.

אורי מקלב: בעקבות כך שהוא הזדרז וטלפן למוקד, אומר המוקד הבקשה שלך לא נקלטה.

אורי מקלב: בעקבות כך או אחרת, מוקד אחר טיפל בזה.

אורי מקלב: בסוף התברר לו, אחרי הרבה טרטורים, שהתלוש משכורת לא נסרק טוב ואף אחד גם לא הודיע לו.

אורי מקלב: אם הוא לא היה מודיע את זה, אף אחד לא היה מודיע.

אורי מקלב: ממילא הוא גם לא היה זכאי, והודיעו לו שהוא לא זכאי, בזמן שהוא זכאי לסבסוד מלא.

אורי מקלב: אני נותן את זה כרקע.

אורי מקלב: אני חושב שאנחנו צריכים לשמוע את הארגונים, ואחרי זה נבקש מהם מה התשובות.

ציפי חוטובלי: מצוין.

ציפי חוטובלי: אני רק אוסיף נקודה אחת קטנה.

ציפי חוטובלי: אנחנו עשינו ניסוי בלשכה שלי, לראות עד כמה באמת המוקד הזה פתוח וגלוי וידוע, ועד כמה המידע מגיע.

ציפי חוטובלי: כי בסופו של דבר, העיר יפה חבר הכנסת אורי מקלב, הבעיה היא שמחצית מההורים הפוטנציאלים בכלל לא פנו ולא הגישו את הטפסים, ואני רוצה לומר לך שעד שהגענו בכלל למוקד הנכון, זה לא שזה מאוד גלוי וידוע.

ציפי חוטובלי: לקח לנו בעצם 3 טלפונים עד שהגענו למוקד שמטפל בנושא הזה.

ציפי חוטובלי: זה לא לשונית ברורה באתר האינטרנט שלכם.

ציפי חוטובלי: אחר כך זמן ההמתנה הוא מאוד ארוך וממושך.

ציפי חוטובלי: הרבה הורים כמו ציין חבר הכנסת אורי מקלב, נידחים בגלל בעיות של היעדר טפסים, למרות שהם התחילו בתהליך הרישום, והיינו רוצים לקבל ממך תשובות לגבי הנקודה הזאת.

ציפי חוטובלי: נקודה אחרונה וחשובה, החזר הכספים.

ציפי חוטובלי: הורים היום נמצאים במצב של תשלום יתר.

ציפי חוטובלי: איך ומתי הם יקבלו את החזר הכספים?

מרינה סולודקין: אני רוצה לומר שהמצב שציבור לא יודע אפילו שיש תהליך הזה, מאוד מוכר לי.

מרינה סולודקין: זה כמו עם מס השלילי.

מרינה סולודקין: כל זמן ממשלה אומרת שמס השלילי, שליש אנשים לא אפילו יודעים שהם זכאים, אז איזה רפורמות כל הזמן עושים?

מרינה סולודקין: אנחנו לא מדינה הומו בילית כמו צרפת או אני לא יודעת איזה מדינה, שבדיה.

מרינה סולודקין: אז שאלתי, אם אתם עושים פרסום בשפות, ערבית, רוסית, אני לא יודעת מה.

מרינה סולודקין: בגלל שציבור בכלל לא יודע שהוא זכאי.

אורי מקלב: גב' אלמוג, מנהלות הוועדה הזריזות הוציאו לנו כבר את הסטנוגרמה מהפרוטוקול של הוועדה הקודמת שהיה ב-1 בדצמבר.

אורי מקלב: כאן את מצוטטת: שאלתי מתי יתחיל המוקד לעבוד?

אורי מקלב: אז את עונה: "החל מה-5 בדצמבר יתחיל להפיץ את הערכות.

אורי מקלב: ב-19 בדצמבר המוקד יתחיל לעבוד".

אורי מקלב: "המוקד יעבוד בתגבור מלא ואינטנסיבי בחודש הראשון והשני לפעילותו, עם תמיכה והדרכה של כל עובדי האגף שלי, אגף מערכות, וזה נעשה שם הכי טוב שאפשר".

אורי מקלב: אנחנו נמצאים היום ב-1 בפברואר.

תמר אלמוג: אני מבקשת לפתוח תחילה ברקע בכלל כיצד פעלה מערכת מעונות היום בהקשר הזה של קביעת דרגות הסבסוד, עד לתחילת שנת הלימודים תשע"א.

תמר אלמוג: לאור השנים, בד בבד עם גידול הילדים במערכת, והגידול הזה היה באופן משמעותי ואינטנסיבי במיוחד ב-5 שנים האחרונות, לא הייתה שנה שבה ב-1 בספטמבר כל ההורים ששמו את הילדים שלהם במעון יום או במשפחתון או בצהרון מוכר, ידעו איזו דרגה יקבלו ולפי מה ישלמו.

תמר אלמוג: לאורך כל השנים האחרונות, המשרד ניסה להתמודד בכלים שונים, תיגבר את כוח האדם במשרד.

תמר אלמוג: אחר כך פתח איזה שהיא שלוחה על ידי איזה שהוא מוקד שטיפל בשאלונים, דרך מנהלות המעונות ודרך רכזות המשפחתונים שריכזו את כל החומר מההורים ושלחו לשם.

תמר אלמוג: גם שם אנחנו עשינו איזה שהיא הערכת מצב מדי שנה בשנה, מה קרה, ומה שקרה, התמונה הייתה קשה מאוד.

תמר אלמוג: תמונה שמצביעה על כך, ויושבים פה ראשי ארגונים והם יכולים לספר לכם שאחרון הילדים שנקלט אצלם עם דרגה, הגיע לפעמים גם ליוני וגם ליולי וגם לאוגוסט, של אותה סוף שנת לימודים, דבר שהוא לא עולה על הדעת, הוא לא סביר והוא לא נכון.

תמר אלמוג: בהתאם לזאת ובמיוחד, אני מבקשת להזכיר דווקא ליו"ר הנכבדים, עקב הגידול המאסיבי והאינטנסיבי הצפוי עוד ב-2011, וזה גידול שהוא חסר תקדים, מכ-90 אלף ילדים ל-150-160 אלף ילדים, היינו חייבים במשרד להיערך במנגנון ובשיטה אחרת, חדשה, שתפתור אחת ולתמיד את הויה דלורוזה הזאת שעוברים גם הארגונים, גם עובדי המשרד וגם ההורים.

אורי מקלב: איפה הגידול הזה?

אורי מקלב: אנחנו יודעים על מה שיש לנו בצהרונים.

תמר אלמוג: גם הם מקבלים את הסבסוד.

אורי מקלב: אבל במשפחתונים ובמעונות אין שום גידול.

תמר אלמוג: יש גידול.

אורי מקלב: בכמה?

תמר אלמוג: יש גידול.

תמר אלמוג: אני אגיד לכם למה אתם לא רואים את הגידול.

תמר אלמוג: כי לא כל הילדים שנמצאים במעונות והם לא מקבלים סבסוד, רשומים.

קריאה: לא, אנחנו מסתכלים גם על ילדים שלא מקבלים סבסוד תמיד.

ציפי חוטובלי: תמר, אנחנו רוצים עכשיו שתתייחסי לתהליך עכשיו.

ציפי חוטובלי: רציתם לבצע רפורמה.

תמר אלמוג: הרפורמה שהמשרד גיבש היא כזאת: זה דבר שקורה אחת לעשרים שנה.

תמר אלמוג: אנחנו הלכנו על פיתוח מערכת ממוחשבת חדה ובד בבד גם בחרנו חברה זכיינית שתפעיל את העסק הזה, והגדרנו היערכות המשרד לתקופת המעבר שצריכה לתת מענה פעמיים: פעם אחת לארגונים כדי שיוכלו להמשיך לקבל את התשלומים ויוכלו לשלם את ההוצאות התפעול שיש להם מידי חודש בחודשו, ופעם שנייה כדי לאפשר להורים בתקופת המעבר לשלם את התשלום המופחת.

תמר אלמוג: אני חוזרת על הדברים שאמרתי כאן בישיבה הקודמת.

תמר אלמוג: שבדצמבר המוקד ייפתח.

תמר אלמוג: המוקד נפתח בדצמבר.

תמר אלמוג: ערכות ההרשמה נשלחו, וגבירתי חברת הכנסת פה שהזכירה, שהציבור לא יודע על הדברים שאנחנו עושים, אני מבקשת רק לומר דבר מאוד פשוט.

תמר אלמוג: הציבור הזה זה הורים ששולחים את הילדים שלהם למעון יום ולמשפחתון.

תמר אלמוג: הם באים לשם.

תמר אלמוג: בתוך המעון והמשפחתון, כשהם בקשר יום יומי עם מנהלת המעון, עם המטפלות עם רכזות המשפחתונים.

תמר אלמוג: כל המידע הזה זרם לכל בעלי התפקידים במערכת.

ציפי חוטובלי: אבל עובדה שרק מחצית מההורים פנו.

תמר אלמוג: גבירתי, אני אגיד לך עוד משהו.

תמר אלמוג: זאת התנהגות נורמטיבית שהשתרשה במהלך השנים והיא צריכה להשתנות.

תמר אלמוג: גם בשיטה הקודמת, יושבים כאן ראשי הארגונים ויכולים לדווח, כמה זמן לוקח לאותה מנהלת כשהיא ריכזה את הכול, כמה זמן לקח לאותה מנהלת מעון או לאותה רכזת משפחתונים לאסוף את כל המסמכים ואת כל החומר מההורים.

תמר אלמוג: כמובן שאנחנו הולכים למנגנון חדש ושיטה חדשה שבאמת ההורים, הם האחראים מול המערכת.

תמר אלמוג: כל זמן שהמערכת עוד לא מתפקדת במאה האחוזים, והיא עדיין לא מתפקדת במאה האחוזים, יש תקלות לא במוקד.

תמר אלמוג: המוקד עמד בדרישות המכרז.

תמר אלמוג: הוא תגבר את המוקדנים יותר ממה שהוא נדרש במכרז.

ציפי חוטובלי: אז למה באופן מעשי רק 2,000 הורים קיבלו דרגות, מתוך 48 אלף?

תמר אלמוג: הבעיה היא בתקלות במערכת הממוחשבת שעליה שוקדים אנשי מערכות מידע של המשרד, לתקן אותה יום יום ושעה שעה.

ציפי חוטובלי: אבל רוב הפניות לא הגיעו בכלל דרך המערכת הממוחשבת.

תמר אלמוג: זה לא משנה.

תמר אלמוג: בפעם הקודמת אמרו לי, מה פתאום אפשרתם אינטרנט?

תמר אלמוג: למי יש אינטרנט?

תמר אלמוג: אז אנחנו אומרים שזה משהו שגם ההורים יתרגלו ויסתגלו אליו.

תמר אלמוג: אנחנו מעריכים שעם הזמן יותר ויותר הורים גם ישתמשו באופן המקוון.

אורי מקלב: את מרוצה מהמצב?

תמר אלמוג: בוודאי שלא.

תמר אלמוג: אני לא ישנה בלילה, מה זאת אומרת?

תמר אלמוג: אני לא ישנה בלילה, עד שאחרון ההורים יקבל את הדרגה.

תמר אלמוג: את האמת אני אומרת.

תמר אלמוג: אבל בגלל זה עשינו הערכת מצב במשרד, עם ההנהלה הבכירה, עם חשב המשרד, עם מנכ"ל המשרד, והמסר של המשרד הוא כזה, שאף הורה לא ייפגע כל זמן שהמערכת שלנו עוד לא מתפקדת.

אורי מקלב: במצב העכשווי עכשיו, ההורים נפגעים לאורך כל החודשים.

תמר אלמוג: לא, ההורים לא נפגעים.

תמר אלמוג: אף שנה ההורים לא קיבלו מימון ביניים, עד שנקבעה להם הדרגה.

אורי מקלב: הדברים נרשמים בפרוטוקול הכנסת.

אורי מקלב: אי אפשר להגיד סתם, לזרוק דברים.

אורי מקלב: כמו שאי אפשר להגיד שאנשים קיבלו רק ביוני את הדרגות.

אורי מקלב: רובם קיבלו מייד, אחרי חודש, חודש וחצי.

אורי מקלב: אנשים קיבלו את המקדמות כל הזמן.

אורי מקלב: אנחנו עכשיו רוצים רק לקצץ להם.

אורי מקלב: אנחנו מדברים שחלק מהמערכת זה אנשים חדשים בכלל.

אורי מקלב: שליש מהמערכת, מאלה שבאים למעונות, זה ילדים חדשים.

אורי מקלב: שליש הרי עוזבים, ושליש בערך זה ילדים חדשים שלא היו עדיין בגיל של מעונות, ושליש שכבר גדולים והיו שם מגיל המעונות.

אורי מקלב: ככה שעצם המצב, גם לשיטתכם, שהתחלתכם רק בדצמבר לפתוח את המוקד, זה כבר לקונה המרכזית בתוך המערכת.

אורי מקלב: כשרואים שמערכת תיפתח רק בדצמבר, דוחים אותה לעוד שנה.

אורי מקלב: זה צריך להיות המסקנה.

אורי מקלב: בגלל כך, אני חושב שמה שהבעיה כאן המרכזית, שלא רואים מי נמצא מעבר, מי מקבל את השירות.

אורי מקלב: שמדובר כאן במאות, בעשרות אלפי הורים, ב-130 אלף משפחות, שכל אחד מהם צריך להתמודד עם הלקונה במערכת.

אורי מקלב: ואנחנו דורשים מהם סבלנות, הבנה.

אורי מקלב: זה אנחנו דורשים מהם, להבין שזה התחלה, זה שלב התחלה ויש בעיות במחשוב.

אורי מקלב: אני קראתי במקרה, הביאו לי את הסטנוגרמה, מה 'אמרתי לכם כבר לפני חודשיים.

אורי מקלב: אני אומר, בשולחן הזה ישבו אנשי ביטוח לאומי, שגם פתחו מוקדים ואנחנו אחרי שנה ואחרי שנתיים ואחרי 3 שנים וגם אחרי 4 שנים, אנחנו יודעים כמה לקונות, והם אומרים, אנחנו בשלבי התחלה.

אורי מקלב: המשרד מתנהג מול הארגונים ומול אנשים, בעריצות.

אורי מקלב: זה חד משמעי.

אורי מקלב: אתם צריכים להביא חתימה של עורך דין, ויתור סודיות.

אורי מקלב: אנחנו לא חופרים בעבר, אבל זה היה גם כן.

אורי מקלב: תחשבו מה האנשים האלה עברו, מה ההורים אמרו, שאנחנו כן נחזיר, לא נחזיר, עוד לא הגענו למקרה הזה, לגוף הדבר עצמו, מתי יחזירו ואיך יחזירו.

אורי מקלב: ואתם עד ה-18 בפברואר.

אורי מקלב: אתם יודעים להגיד, מי שלא יגיש עד ה-18 בפברואר, לא יקבל החזר.

אורי מקלב: יש לכם את תאריכי יעד מול אנשים, מאוד מאוד ברורים, וכשזה מגיע לתאריכים שלכם, זה הכול גמיש והכול צריך לקבל הבנה והכול צריך לקבל בגמישות.

אורי מקלב: אי אפשר שאדם עבר את מה שהוא עובר, הוא צריך להתנהג הרבה יותר בהכנעה.

אורי מקלב: וזה אני לא רואה אצלכם.

אורי מקלב: משרד כזה צריך ללכת בהכנעה בכל הגישה שלכם מול ההורים.

אורי מקלב: הדרישות שלכם מהמפעילים והלקוחות ומול מה שקורה, מול איך אתם מתנהלים, יש פערים אדירים, וזה אנחנו רוצים בוועדה, גבירתי היו"ר, אנחנו בשיחות שיש לנו, אנחנו רוצים קצת לכווץ את הפער הזה, שלא ירגישו, יש לכם לקונות, לקונות קשות מאוד, שנים מאוד קשים.

אורי מקלב: .

אורי מקלב: אי אפשר ללכת.

אורי מקלב: אין שנים.

אורי מקלב: להכין דבר כזה, זה צריך להיות הכנה הרבה יותר היערכות, ונכשלתם.

אורי מקלב: במבחן התוצאה, נכשלתם.

אורי מקלב: מול לקוחות, משפחות, ש-80 אחוז זכאים להנחות, ואנחנו צריכים לעודד, עם כל המשמעות להורים, שחלקם זה הלחם שלהם.

אורי מקלב: אם אתם לא מבינים את זה, אני אגיד לכם, לחלקם מההורים, מה שאתם לוקחים מהם זה הלחם והחלב מהילדים האלה.

אורי מקלב: זה לא בפראזה.

אורי מקלב: אני אומר לכם את זה באופן המוחשי.

אורי מקלב: אנשים שלא יכולים, בקושי מגרדים את המשכורות עם השכר מינימום, ואחרי זה צריכים לשלם אלפי ₪ למערכת.

אורי מקלב: אם יש 2 ילדים, ודאי.

אורי מקלב: ויש איזה אטימות בעניין הזה.

אורי מקלב: אני חייב להכניס לכם את הרגש.

מרינה סולודקין: אנחנו כולנו מביעים רק רגש, אבל זה לא מספיק.

מרינה סולודקין: מה שאני מבינה, המערכת לא עובדת, בגלל שאחרי יותר מחצי שנה, יש לנו רק 2,000 איש שקיבלו את השירות.

מרינה סולודקין: דבר שני, אני לא מאשימה את אלה שיושבות כאן.

מרינה סולודקין: הם עושים מה שהם יכולים.

מרינה סולודקין: אני מבקשת ישיבת המשך עם מנכ"ל המשרד.

מרינה סולודקין: למה אנחנו כאן זועקים כל הזמן?

מרינה סולודקין: זה לא בסדר, וזה לא בסדר.

מרינה סולודקין: אני חושבת שהגיע הזמן שאלה שבפיקוד, יקחו את הפיקוד.

ציפי חוטובלי: לישיבה הזאת, יש את הערך שלה.

ציפי חוטובלי: אנחנו רוצים לקבל ממך, תשובות על השאלות שהצגנו בפנייך.

ציפי חוטובלי: קודם כל שאלנו אותך שאלה בסיסית, כמה הורים, האם הנתון שיש בידנו, 2080 דרגות שאושרו, הנתון מדויק או שיש יותר?

תמר אלמוג: יש יותר.

ציפי חוטובלי: כמה, מה המספר?

תמר אלמוג: בדברים שהעברתי לכנסת, ציינתי שיש כך וכך, 2,500 ילדים, אבל הנתון הזה מתעדכן מיום ליום.

תמר אלמוג: נכון להיום 3,800.

ציפי חוטובלי: זה עדיין טיפה בים.

תמר אלמוג: נכון.

אורי מקלב: כמה מהם יצאו ממעגל מקבלי ההנחות?

אורי מקלב: כמה אחוזים מתוך ה-3,000?

מרינה סולודקין: פחות מ-10 אחוזים.

אורי מקלב: תבינו, 40 אחוז לא קיבלו דרגה, הם קיבלו דרגה שמוציאה אותם.

תמר אלמוג: דרגה 12 בהתפלגות הנורמטיבית של כלל האוכלוסיה, כ-30 אחוז מהמערכת מקבלים דרגה 12, כי הם לא זכאים בכלל.

אורי מקלב: גברת אלמוג, הנתונים שיש לנו ממרכז המחקר והמידע של הכנסת, עומד באופן נחרץ על 20 אחוז ולא יותר.

אורי מקלב: גברת אלמוג, צריך להיות צמודים לנתונים האמיתיים.

אורי מקלב: אי אפשר לכתוב 30 אחוז כשהנתון הוא 20 אחוז, ואם 20 אחוז זה הנתון, שהם לא זכאים, מדובר כאן ב-40 אחוז.

אורי מקלב: 40 אחוז זה כפול.

אורי מקלב: זה אומר שחלק מהם כן היו זכאים לקבל דרגה, והם לא קיבלו דרגה.

אורי מקלב: צריך להבין את זה.

אורי מקלב: מול כל מספר כזה יש אנשים, יש משפחות, ואותו איש שצועק לי, אומר לי, אני עכשיו, בגלל שזרקו אותי מהדרגה, אני אמור עכשיו לשלם 10,000 שקלים רטרואקטיבי ל-6 חודשים, הוא אומר, מאיפה אתה רוצה?

אורי מקלב: אני פושט את הרגל.

אורי מקלב: אז תביני מה עומד מאחורי כל אחד.

אורי מקלב: את אמרת שמישהו לא ישן בלילה ואחרים כן ישנים בלילה.

אורי מקלב: הוא באמת לא ישן בלילה.

יעל שמרגד: כמו שאמרנו יותר גרוע, הורים עוזבים אותנו כי הם לא יכולים לעמוד בתשלום, ואנחנו נשארים עם החוב, כי אין לנו את הסבסוד, ועכשיו ההורים האלה שעזבו, כבר לא ידאגו לטפסים.

עליזה ידעי: איפה הצד של המשפחתונים, שהמטפלות לא מקבלות הכשרה?

תמר אלמוג: לגבי ה-20 אחוז, 20 אחוז, ממילא במערכת הם לא זכאים.

תמר אלמוג: 20 אחוז הנותרים זה משהו שגם בשיטות האחרות שהיו לפני כן, תמיד מתקיים התהליך הזה, כשהורים מגישים את המסמכים, מסתבר שאו חסר מסמך, או איזה מסמך לא תקין.

תמר אלמוג: מונפקת דרגה 12.

תמר אלמוג: ההורים אומרים טעיתם, אז זה הזמן לשאול למה.

תמר אלמוג: אומרים מדוע, הוא משלים את המסמך והדרגה מתעדכנת.

ציפי חוטובלי: אתם מייצרים מצב שבו אדם מתחיל תהליך והתהליך נכשל.

תמר אלמוג: הוא לא נכשל.

תמר אלמוג: אם הבנאדם לא הציג את כל האסמכתאות, אני לא יכולה לתת לו דרגה.

ציפי חוטובלי: אני חושבת שכדאי שניתן הזדמנות לאנשים, גם לאנשים וגם לארגונים כדי שתראי תמר איפה נמצאות הבעיות.

ציפי חוטובלי: אז בבקשה, אני רוצה לתת אפשרות גם לנציג ההורים פה, לדבר.

ציפי חוטובלי: אז בואו תגידו אתם איפה הבעיות.

אלכסנדר הוכברגר: שלום וברכה, אני אב לשני ילדים, גר בנווה יעקב.

אלכסנדר הוכברגר: ביתי השנייה נמצאת במשפחתון, הבן הראשון נמצא בגן פרטי.

אלכסנדר הוכברגר: עכשיו אישתי בחודש השישי.

אלכסנדר הוכברגר: המטפלת אומרת לי, זוכר שהיום הראשון, 1,591 ₪.

אלכסנדר הוכברגר: זה אומר, אנחנו בחודש השישי, זה אומר עוד הלוואה ואחרי 5 חודשים שעברנו, עוד הלוואה.

אלכסנדר הוכברגר: 1,591 ₪ שאני אמור לשלם.

אלכסנדר הוכברגר: אני מתקשר לעירייה, אני מתקשר לרכזת משפחתונים, שזה רק ביום שלישי, היא עונה לטלפונים, שעה צריך לתפוס אותה.

אלכסנדר הוכברגר: היא אומרת, תעשו לי טובה, בנושא הכספים אל תתקשרו אלי , זה קשור אך ורק למשרד התמ"ת ולא לנו.

אלכסנדר הוכברגר: זה הנתונים שהיא אמרה לי.

אלכסנדר הוכברגר: ראשית כל, הנושא של רטרואקטיבית כמו שדיברתי איתך לפני תחילת ישיבת הוועדה, את אמרת לי ככה.

אלכסנדר הוכברגר: בעיריית ירושלים אמרו לי אחרת.

אלכסנדר הוכברגר: במערכת הטלפונית אמרו לי, שאת הכסף למעשה נכלל בנתונים.

אלכסנדר הוכברגר: על פי החשבון שעשיתי, אם למשל אני עכשיו אקבל את הדרגה, אז גם אם אני אקבל החזר, זה 3,593 ₪.

אלכסנדר הוכברגר: זה אומר שזה הלוואה.

אלכסנדר הוכברגר: זה כסף שאני הלוויתי, שבעצם לא הוצאתי מכיסי.

אלכסנדר הוכברגר: מה שאמרו לי במערכת הטלפונית, כסף חזרה לא תקבל.

אלכסנדר הוכברגר: זה יתקזז בחודשים הקרובים.

אלכסנדר הוכברגר: אני אמרתי, לי יותר קל לשלם כל חודש 600 ₪, 690 ומשהו לפי הדרגה, מאשר עכשיו להחזיר.

אלכסנדר הוכברגר: אני צריך עכשיו את הכסף להחזיר לזה שלקחתי ממנו.

אלכסנדר הוכברגר: בתמ"ת אמרו לי ככה, במפורש, וכמה פעמים שאלתי את זה, וגם את הרכזת משפחתונים.

אלכסנדר הוכברגר: הנושא של הכספים, לא בטוח שתקבל החזר.

ציפי חוטובלי: אז תמר, אולי באמת תיתני מענה לנקודה הזאת, של החזר תשלומי היתר שההורה הזה שילם.

תמר אלמוג: אני אבדוק את זה, ואם צריך הנחיה מסודרת מהמשרד, אנחנו נעשה את זה.

ציפי חוטובלי: אני שואלת עכשיו.

ציפי חוטובלי: הורה היום שילם במשך 5 חודשים תשלום יתר.

ציפי חוטובלי: איך הוא מקבל את ההחזר?

תמר אלמוג: בנקודה הזאת לא נכנסנו לרזולוציה הזאת מול הארגון.

תמר אלמוג: אנחנו, מה שדורשים מהארגונים וגם מהרשויות, זה לערוך התחשבנות מול כל הורה והורה.

תמר אלמוג: אני מעריכה שכל ארגון עושה את החשבון שלו.

תמר אלמוג: אם מדובר בקיזוז הפרש מאוד מאוד קטן, אז זה נעשה בצורה של קיזוז, ואם זה מדובר בסכום כמו שפה הוזכר, אז יכול להיות שכן גם מנפיקים צ'ק ונותנים אותו.

ציפי חוטובלי: תמר, הנקודה הזאת של ההחזרים היא קריטית.

אלכסנדר הוכברגר: עוד נקודה קטנה שדיברו פה על זמן ההמתנה.

אלכסנדר הוכברגר: בפרוטוקול הקודם היה כתוב זמן המתנה 3 דקות, 4 דקות.

אלכסנדר הוכברגר: אני, יש לי פה הקלטות בטלפון מלמעלה מ-20 דקות, ואחרי 20 דקות

אורי מקלב: מר הוכברגר, משמעותי היה שתוך כמה ימים מי ששלח את זה בצורה מקוונת דרך האינטרנט, יקבל תוך כמה ימים דרגה.

אורי מקלב: ההמתנה בטלפון, אתה צודק.

אלכסנדר הוכברגר: אני מתקשר פשוט תמיד לטלפון כדי לדעת האם קיבלתי דרגה, כי אין לי לא את האפשרות של המייל, לא אפשרות של ה-SMS ולא את האפשרות של האינטרנט.

אלכסנדר הוכברגר: לכן כל פעם התקשרתי לבדוק האם יש לי דרגה.

יעקב חנינה: שלום, אני מודה על הוועדה.

יעקב חנינה: אני זכיתי מבין ה-3,000 ילדים, זכיתי שילד אחד אושר לי החודש הזה.

יעקב חנינה: אז קודם כל תודה לתמ"ת בעניין הזה.

יעקב חנינה: דבר שני, אני עדיין מחכה, אנחנו שלחנו בדיוק כשקיבלנו את הטפסים, אני מחכה כמו כל יתר ההורים.

יעקב חנינה: כבר היום ניגשת לי המטפלת ואמרה לי, אני רוצה שתכין כסף בעניין הזה.

יעקב חנינה: אז עדיין אני עם הלוואות.

יעקב חנינה: ברוך השם ילד אחד אושר.

יעקב חנינה: עדיין אנחנו יודעים שיש הנחה לשני ילדים, אז לפחות תשלום אחד אני אשלם מלא, לבינתיים עד שזה יקוזז הכול.

יעקב חנינה: עוד דבר, אני חושב שאם דיברתם על טלפונים, אני מהטלפון הנייד שלי גם ניסיתי 20 דקות, ואני מתפלא באמת למה אין מידע חינם.

יעקב חנינה: הרי זה רשת שהיא אמורה היא לספק את השירותים האלה.

יעקב חנינה: יש למעלה מ-130 אלף נרשמים.

יעקב חנינה: אני חושב שיש איזה 1-800 שצריך לעשות לכזה גוף גדול, כי אני חיכיתי למעלה מ-20 דקות, 3 פעמים אתמול, ולא קיבלתי שום מענה, ומי שהרוויח זה החברה המפעילה שלי.

יעקב חנינה: עוד דבר, שליחת הדואר.

יעקב חנינה: אני עם 2 ילדים, זה 20 ₪ ודואר רשום.

יעקב חנינה: אין לזה איזה סבסוד או משהו?

יעקב חנינה: יש עוד עלויות שאנחנו כל פעם צריכים להתמודד איתם.

יעקב חנינה: עד כאן.

ציפי חוטובלי: טוב, תודה רבה.

ציפי חוטובלי: כן, בבקשה שרית.

שרית עמדי: לי יש ילדה במעון של אמונה ברמות, וכמו שאמר מר הוכברגר, כשאני מתקשרת לטלאול ואני שואלת מה קורה עם הדרגה שלי, אומרים שזה עדיין נמצא בגוף הקודם.

שרית עמדי: אז כמה גופים מטפלים בזה?

שרית עמדי: גם טלאול וגם עוד אחד?

שרית עמדי: אני לא מבינה.

שרית עמדי: יש גוף אחד שסורק ואז זה עובר לטלאול?

שרית עמדי: לא ברור לי.

תמר אלמוג: לא, זה תחנות עבודה.

אורי מקלב: יש גוף אחד שמקבל את כל המסמכים.

אורי מקלב: הוא סורק, הוא מוציא איזה חוברת, איזה דף שהוא זה שעובר למוקד שהוא קובע את הדרגות.

אורי מקלב: הם מרכזים את הכול.

שרית עמדי: עכשיו ה-1 בפברואר.

שרית עמדי: לפי החישוב שלי, אם הייתי מקבלת דרגה, זה היה דרגה 3.

שרית עמדי: לא הייתי אמורה לשלם בכלל על ינואר, לפי הקיזוזים, ועל פברואר הייתי אמורה לשלם גם חלקי.

שרית עמדי: מנהלת המעון אומרת שהיא לא יכולה לספוג את זה.

שרית עמדי: אמונה עומדת לה על הראש, ואני צריכה לשלם ינואר ופברואר, 783 לכל חודש.

שרית עמדי: זה יוצא בסביבות 1,600 ואין לי אפשרות.

ציפי חוטובלי: טוב, אני רוצה לעבור למפעילים של המעונות, כדי שאנחנו נשמע באמת איפה הבעיות.

ציפי חוטובלי: רו"ח ירון מלך.

ירון מלך: אני מנהל הכספים של נעמ"ת.

ירון מלך: רק אינדיקציה למה שקורה אצלנו.

ירון מלך: 80 אחוז מההורים שלחו טפסים לתמ"ת.

ירון מלך: זה נתון חדש שבדקתי בקרב החברים שלנו, לפחות בגופים הגדולים והמסודרים.

ירון מלך: הייתה עבודה מאוד קשה של מנהלות על ההורים, לשלוח את הטפסים.

ירון מלך: אני לא יודע אם הטפסים נשלחו מלאים או לא מלאים, אבל נשלחו.

אורי מקלב: באינטרנט או בדואר?

ירון מלך: גם וגם.

אורי מקלב: אולי אתה יודע למה אנשים לא שולחים באינטרנט?

ירון מלך: יש מקומות שהאינטרנט יותר קל.

ירון מלך: זה תלוי באפיון ההורים.

ירון מלך: יש מקומות שהם יותר נגישים, יותר קלים.

ליאור גבאי: זה מצריך לסרוק מסמכים.

ליאור גבאי: לא כל אחד, יש לו גם סורק בבית, אז הוא אומר יאללה, אני אעשה את זה בדואר וכו'.

ליאור גבאי: אגב ברשותכם, אני אולי אפסיק את חברי.

ליאור גבאי: אני הייתי מאלה שבזמנו התנגד, או בכל אופן הביע את הצורך של האוכלוסיה החלשה או החרדית גם, שהיא לא נגישה לנושא הזה של אינטרנט.

ליאור גבאי: המשרד בא ואמר ש-72 שעות מרגע שישלחו באינטרנט, יקבלו דרגות, וזה רחוק מלהתקיים היום.

ליאור גבאי: אני אומר, לאור הנתונים היום שמצביעים על זה שבפועל מרבית ההורים, גם אלה שנגישים לאינטרנט לא שולחים, הדבר המתבקש זה לתגבר את המוקד באופן מיידי.

ירון מלך: אם אני מוריד את בעיית ההורים שהם יתנהגו לפי איך שדרשו מהם, אז ההורים, בוא נגיד לפחות בארגונים המפעילים הגדולים, זה לא אישיו.

ירון מלך: הם שלחו את החומר ועם ה-20 אחוז, גם הם ישלחו.

ירון מלך: זו לא בעיה.

ירון מלך: מה שברור, שהמוקד בפקק.

ירון מלך: פשוט הוא קיבל מאסה וזה היה צפוי.

ירון מלך: זה ששמו אולי עוד טלפניות, זה הכול בסדר, אבל אני מעריך, ולא הייתי במוקד, שהם תיכננו את עצמם מבחינה טכנולוגית לקלוט איקס טפסים.

ירון מלך: שום גוף נורמאלי לא ישים 3 איקס בשביל לקנות הכול לחודש, לקנות ציוד מתאים ולהיערך.

ירון מלך: זה לא הגיוני כלכלית מבחינת המוקד, אבל אולי אני טועה.

ירון מלך: בכל מקרה, המוקד בפקק.

ירון מלך: הבוקר עשינו גם ניסיון עם תמי.

ירון מלך: הם גם לא עונים.

ירון מלך: הם פשוט פקוקים, והחבר פה אמר שאם כל אחד מנסה, ששלח את החומר ומנסה 3-4 פעמים ביום לראות מה הסטאטוס שלו, אז זה ברור.

ירון מלך: אני הצעתי לתמי שהמוקד יהיה קצת יותר פרנדלי וגם באינטרנט וגם יוסיפו לתקליט שם איזה משהו שאנחנו פקוקים וקשה לנו.

ירון מלך: לפחות מבחינת נעמ"ת, אנחנו ממשיכים לתת את דרגות הביניים שהגדרנו בתחילת השנה, לכל הורה שיוכיח לנו שהוא שלח את הטופס.

ירון מלך: לא משנה מה הסטאטוס של הטופס.

ירון מלך: הוא ממשיך לקבל את זה.

ירון מלך: אני מקווה שהמשרד גם ימשיך לתת, לפחות לחודש ינואר.

ירון מלך: הבנתי שהוא ממשיך לתת את המקדמות כמו בתחילת שנה, ולדעתי צריכה להיות פה החלטה של המשרד, שהוא ימשיך לתת מקדמות עד שיפתרו בעיות ההורים.

ירון מלך: אנחנו נמשיך לתת להם דרגות ביניים.

ציפי חוטובלי: אבל זה מיוחד לנעמ"ת.

ירון מלך: לא, לא.

ירון מלך: אני חושב שבאותו סטאטוס של כל הארגונים.

ירון מלך: הבעיה הגדולה שהולכת להיות לארגונים, זה נושא של חובות הורים.

ירון מלך: אנחנו דורשים מההורים להציג את התלושים, אם חד הורי או לא חד הורי.

ירון מלך: אנחנו יודעים לעשות את החשבון.

אורי מקלב: מהי הדרגת ביניים?

ירון מלך: דרגת ביניים זה הדרגה 1.

תמר אלמוג: בזמנו דובר על משהו גלובאלי, שזה 1,000 שקל או 1,200, תלוי באיזה ארגון.

תמר אלמוג: היום לאור השינויים או לאור הזמן שזה מתמשך, אין לנו ברירה ואנחנו עושים את הסימולציה הזאת בכל אחד ואחד.

ציפי חוטובלי: הסימולציה הזאת נעשית מחודש ינואר?

ירון מלך: לא, מספטמבר.

ירון מלך: אנחנו עשינו כזה דבר, בשביל שיהיה קל למערכת ושלא נכביד על ההורים.

ירון מלך: הרי בגדול, שני שליש מההורים הם הורים ממשיכים.

ירון מלך: אם יש 3 כיתות במעון, אז שני שליש ממשיכים, שליש חדשים.

ירון מלך: מה שאנחנו עשינו בנעמ"ת, לקחנו את ההורים הממשיכים.

ירון מלך: הייתה להם דרגה בתמ"ת, דרגה 3, דרגה 4.

ירון מלך: יכול שהשתנה להם הסטאטוס.

ירון מלך: לקחנו במערכת המחשוב שלנו, אמרנו, מי שהיה לו דרגה 3, ישלם לפי דרגה 4, דרגה זמנית מספטמבר.

ירון מלך: כל הורה שנכנס חדש למערכת, נדרש להציג את הסטאטוס שלו.

ירון מלך: לפי זה המנהלת יודעת לחשב את הדרגות.

ירון מלך: תמיד אנחנו דרשנו דרגה נוספת.

ירון מלך: מהמשרד קיבלנו מקדמות, 90 אחוז מחודש אוגוסט של שנה שעברה, מהתשלום האחרון.

ירון מלך: כיוון שמספרי הילדים לא השתנו כל כך, אז הסכומים בגדול שאני מעריך שאנחנו נמשיך לקבל מהתמ"ת, היא אותו דבר.

ירון מלך: הלוקאציה כמובן, יכול בפנים להשתנות.

ירון מלך: מה הבעיה הגדולה של הארגונים תהיה, והתחלתי להסביר, זה חובות הורים.

ירון מלך: אנחנו מאפיינים שני מצבים.

ירון מלך: יכול להיות שהמערכת אצלי לצורך העניין, בשנה שעברה היו שני אחים במעון.

ירון מלך: הילד זכאי להנחה גדולה.

ירון מלך: אני יודע שהוא היה דרגה נמוכה.

ירון מלך: נתתי לו את אותה דרגה הנמוכה 1 כמובן, אבל ילד אחד יצא מהמעון, ופתאום הוא הופך במבחן ההכנסה לדרגה גבוהה.

ירון מלך: הוא משלם לי עכשיו כבר חודש שישי, הוא משלם לי לפי הדרגה הנמוכה, כתוצאה מכך שהוא יקבל, יכול להיות אפילו עד כדי דרגה מלאה, הוא יקבל עכשיו, ופתאום לקפוץ לאחור?

ירון מלך: אלפי שקלים.

ציפי חוטובלי: במילים אחרות, הדרגות שאתם קבעתם, הדרגות ביניים זה לא בהתאם לנתונים החדשים של השנה,

ירון מלך: ילדים ממשיכים, ילדים ממשיכים על בסיס הדרגות שהרכבנו אותם.

ירון מלך: לא טירטרנו את כל ההורים, תביאו תלושים, אז פעם אחת יכולים לקפוץ לארגונים.

אורי מקלב: בהיקף כל הילדים, כמה נמצאים בארגונים הגדולים?

ירון מלך: 50 אחוז.

ירון מלך: כשחוב הזה הגדול כמו שפה מישהו אחר, יכול להיות שני מצבים: המערכת הזו, א', יודעת, אם קופץ כזה חוב, היא יודעת לפרוס את זה, שלא פתאום ירד להורה 10,000 שקל בחודש.

ירון מלך: יש איזה מגבלה במערכת, שזה עד נדמה לי פעמיים השכר החודשי.

ירון מלך: אחר מכך, זה מגלגל לו את זה קדימה, אבל עדיין הורה שרואה חוב כזה גדול, אומר תודה רבה, והולך, ומשאיר את החוב לארגון, זה פעם אחת.

ירון מלך: פעם שנייה, היו ילדים שנכנסו למעון, לצורך העניין בחודש ספטמבר.

ירון מלך: משום מה עזבו בסוף חודש ספטמבר.

ירון מלך: היו חודש במעון, היו חודשיים במעון.

ירון מלך: ההורים האלה היום לא במערכת.

ירון מלך: הם לא נרשמים, לא שילמו או שילמו לפי איזה שהיא דרגת ביניים כזאת או אחרת.

ירון מלך: התמ"ת בחיים לא יכיר אותם, כי הם לא ירשמו אותו כי הם לא במערכת.

ירון מלך: עוד פעם, החוב נשאר אצל הארגונים.

ירון מלך: לשתי הנקודות האלה אין היום שום פתרון, וזה מיליוני שקלים למערכת.

נעמי מורנו: אני ויצ"ו עולמית, מנהלת האגף לגיל הרך.

נעמי מורנו: מעבר לעניין ילדים שעוזבים את המערכת תוך כדי החודשים הראשונים, מעבר לעניין של החובות וקושי בהחזר חובות וכל הדברים שכבר חזרנו אליהם כאן, יש פה בעיה שבאמת הורים שלא מצליחים להחזיר את הילדים למערכת, זה דווקא אוכלוסיות היותר חלשות שנתקעות בקיר.

נעמי מורנו: אין להם את היכולת והתנאים הקיימים.

נעמי מורנו: גם אם אנחנו נותנים עוד שתי דרגות וגם אם אנחנו עושים דרגה מיוחדת, מתוך התחדשות מיוחדת, עדיין הבעיה היא בעיה קיימת.

נעמי מורנו: אני רוצה להעיר עוד הערה אחת בהקשר הזה מעבר לדברים שנאמרו.

נעמי מורנו: התהליך בגדול הוא תהליך נכון.

נעמי מורנו: הביצוע היה בעייתי, וגם תמי מזכירה את זה.

נעמי מורנו: אני חושבת שאנחנו צריכים ללמוד.

נעמי מורנו: היום אנחנו במצב נתון.

נעמי מורנו: כבר אנחנו פה.

נעמי מורנו: אנחנו כבר לא יכולים להיות בספטמבר שוב, אבל צריך לחשוב לגבי תהליכים נוספים.

נעמי מורנו: וכל יום אנחנו מקבלים מידע על תהליכים נוספים שקורים במערכת, ולכן אם לימדת לקח מהתהליך הזה, ולא נתחיל לבצע תהליכים נוספים עד אשר כל הפיילוטים סגורים, עד אשר אנחנו יודעים בבהירות שהתהליכים יעבדו כמו שצריך, כי בסופו של דבר הלקוח הקצה שהם גם ההורים וגם הילדים וגם הארגונים, בסופו של דבר הם אלו שמתנגדים וכמובן כל אחד שאחראי על הדבר, לוקח את זה בצורה רצינית, אבל בסופו של דבר אסור לנו להרשות לעצמנו לצאת לתהליכים גורפים, מקיפים, עם אוכלוסיות מגוונות, ללא איזה שהוא ביטחון יחסית או שיעור הסתברות גבוה שהעסק הזה עובד.

ליאור גבאי: אני רוצה להוסיף עוד נקודה.

ליאור גבאי: מהנתונים שאני קיבלתי אצלי במערכת, מסתבר שהמוקד לא ממוקד.

ליאור גבאי: זה אומר שהורה יכול לקבל, אני מכיר כמה מקרים של הורים, שהורה, יש לו 2 ילדים במעון וילד אחד קיבל דרגה איקס והילד השני לא קיבל עדיין דרגה או שקיבל דרגה 12, מה שזה יותר חמור, שהמסמכים כביכול עברו.

ליאור גבאי: מה שאני מנסה להציע במצב הנוכחי עכשיו, שאנחנו מדברים על חודש פברואר, זה ש המשרד יגמיש את הדרישות מההורים, המצב הקיים היום.

ליאור גבאי: כלומר, אם הלכו כבר לתקופת מעבר שכבר היא קיימת בפועל, המשרד כבר הכין את המוקד.

ליאור גבאי: המוקד הזה עובד.

ליאור גבאי: הוא עובד גרוע, הוא עובד פחות טוב ממה שאנחנו מצפים, אבל הוא עובד.

ליאור גבאי: אני מצפה מהמשרד שהמשרד יגמיש את הדרישות שלו מההורים.

ליאור גבאי: זה אומר שאם למשל, אני אתן דוגמא, תלוש של אם עובדת מצריך שעות מסוימות, צריך אישור מעסיק או כל מיני דברים שהם צריכים, אולי כתקופת מעבר, כהנחיות לתקופת המעבר, יוותרו על דברים מסוימים בכדי להגמיש את הדברים ולבוא להורים ולהגיד להם רבותיי, אנחנו מודעים לזה.

ליאור גבאי: אנחנו ניקח על עצמנו שלא יהיה אישור מעסיק נגיד, הבאתי דוגמא קטנה ושולית, אבל כמוהו אפשר לעשות באמת.

ליאור גבאי: .

ליאור גבאי: לקבל כל הטפסים, הרבה שינויים.

ציפי חוטובלי: ורד סוויד, בקשה.

ורד פאר סוויד: אני רוצה לפחות להציע לגבי החודשים הקרובים שזה עדיין בהרצה, לבדוק את האפשרות שכל הורה שמתקשר למוקד, יקבלו את הטלפון שלו באיזה שהוא מענה אוטומאטי ויקבעו מתי חוזרים אליו, כי רוב הפניות שאלי מגיעות, זה של הורים מתוסכלים שלא מצליחים לקבל מענה בסיסי, ובכל מוקד ה-א'-ב' של שירות, זה לקבל את המספר ולהודיע, נחזור אליך בעוד 4 שעות, נחזור למחרת.

ורד פאר סוויד: אני חושבת שמי שמרוויח כרגע, זה רק החברות הסלולאריות על זמן המתנה, כי אני בטוחה תמר, שאת יכולה למצוא את הפתרון הזה והוא יקל הרבה מאוד על התסכול של ההורים.

ורד פאר סוויד: תודה.

ציפי חוטובלי: תודה רבה.

ציפי חוטובלי: עליזה.

עליזה ידעי: מי שבאמת נמצא במקום הכי גרוע בכל המערכת פה, זה אגף המשפחתונים.

עליזה ידעי: מה שקורה, אנחנו מטפלות עצמאיות והמון ילדים בעקבות שנת המעבר הזאת, עזבו את המשפחתונים, ויש מטפלות שנשארו ללא תשלום וגם ללא ילדים, ואף אחד לא מפצה אותנו.

עליזה ידעי: אנחנו לא עמותה ואף אחד גם לא מתייחס לנושא שלנו.

עליזה ידעי: זה בעיה שלך, את עצמאית.

עליזה ידעי: זה דבר אחד.

עליזה ידעי: דבר שני, במגזר החרדי מאוד מאוד קשה לגבות את המחיר המלא.

עליזה ידעי: אני גרה בבני ברק, אז אני רוצה להגיד לך שיש הורים שקבעו להם דרגת ביניים של 900, 981, והיא אמא ל-5 ילדים.

עליזה ידעי: היא אומרת לי סליחה, אני לא יכולה.

עליזה ידעי: אני לא מסוגלת.

עליזה ידעי: יש לי עוד 3 ילדים במערכת.

עליזה ידעי: אני רוצה לשלם את המחיר ששילמתי שנה שעברה, אני גובה ממנה עכשיו את ה-735.

עליזה ידעי: אם ייקבע לה דרגה לה של נגיד 800 ומשהו, היא תגיד לי אני נורא מצטערת, תודה רבה לך, שלום, אני הולכת.

עליזה ידעי: מי ישלם לי את המחיר הזה?

עליזה ידעי: אף אחד לא מכיר בי.

ציפי חוטובלי: כן.

רסמיה סובחי זבודאת: רסמיה, סכנין, מטפלת במשפחתון.

רסמיה סובחי זבודאת: אני נציגה במגזר הערבי.

רסמיה סובחי זבודאת: כול החבר'ה מדברים שקיבלו טפסים ושלחו ויש בעיות.

רסמיה סובחי זבודאת: אצלנו יותר מזה, לא קיבלו.

רסמיה סובחי זבודאת: עדיין לא קיבלנו טפסים, וכל הזמן אנחנו שואלים בלשכה, רכזת.

רסמיה סובחי זבודאת: עדיין לא שלחו, עדיין לא שלחו.

רסמיה סובחי זבודאת: מתי?

רסמיה סובחי זבודאת: עוד שבוע, עוד שבועיים.

רסמיה סובחי זבודאת: אני שואלת בפעם האחרונה, למה לא שלחו עדיין?

רסמיה סובחי זבודאת: ולמקומות אחרים שלחו.

רסמיה סובחי זבודאת: כמובן המעון שייך לתמ"ת.

רסמיה סובחי זבודאת: כבר חודש קיבל טפסים, ולכפרים ששייכים למכללת סכנין, גם שלחו להם ומילאו.

רסמיה סובחי זבודאת: אני עד יין לא קיבלתי טפסים.

רסמיה סובחי זבודאת: יש הנחיה שאם אתם לא מחזירים טפסים, אין מקדמה בפברואר.

רסמיה סובחי זבודאת: ככה קשה לנו לעמוד.

רסמיה סובחי זבודאת: גם מה אומרים?

רסמיה סובחי זבודאת: תגבי מחיר מלא.

רסמיה סובחי זבודאת: מי ייתן לי מחיר מלא במגזר הערבי?

רסמיה סובחי זבודאת: בוא תעשה בדיקה במגזר הערבי.

רסמיה סובחי זבודאת: מי יכול לעמוד בעומס הזה?

אורי מקלב: כמה ילדים?

רסמיה סובחי זבודאת: אני נציגת המשפחתונים הערבים בסכנין, בסכנין לבד יש 50 מטפלות.

אורי מקלב: יש לך נתונים כמה ילדים נמצאים במשפחתונים ובמעונות, ביחד בכל המגזר הערבי?

עליזה ידעי: בכל משפחתון זה 5 ילדים.

אורי מקלב: אז זה 5,000.

אורי מקלב: אני רוצה לדעת אם זה משמעותי, בגלל שהם לא קיבלו את הטפסים.

רסמיה סובחי זבודאת: המעונות של התמ"ת קיבלו, אבל המשפחתונים שייכים לרשות.

ציפי חוטובלי: תודה רבה.

ציפי חוטובלי: תמר, אני רוצה למקד את הדיון בשאלות.

ציפי חוטובלי: קודם כל תשמעי, זה פשוט באמת נורא בעיני שיש כאן ממש מידת הדין כזאת לגבי הטפסים.

ציפי חוטובלי: יש כאן בעיה שהורים מאבדים את שיעור הזכאות שלהם ברגע שחסר איזה שהוא טופס.

ציפי חוטובלי: עלתה כאן הערה לגבי היכולת שלכם להתגמש בכל התהליך של הרישום.

ציפי חוטובלי: אז קודם כל בואי תתייחסי לזה.

ציפי חוטובלי: דבר נוסף זה לגבי הערכה שלכם.

ציפי חוטובלי: היום אנחנו מדברים על פחות מ-5 אחוז שקיבלו בסופו של דבר.

ציפי חוטובלי: מה ההערכה שלכם או מה אתם עושים כדי להכיל את כל אותם פונים שפנו?

ציפי חוטובלי: דבר שלישי זה לגבי ההחזרים.

ציפי חוטובלי: אם יש הורים שלא מקבלים החזרים, מה אתם הולכים לעשות בעניין הזה?

עליזה ידעי: הם בורחים, עם עוזבים את המערכת.

אורי מקלב: איך מתבצע ההחזר עכשיו לכל אלה שהתעכבה להם דרגה והתברר שהם שילמו יותר.

ירון מלך: דרך הארגון.

תמר אלמוג: אכן.

אורי מקלב: קודם כל הוצפה כאן בעיה שדרך הארגון לא טוב, מכיוון שהארגון, הוא אמור לקזז את זה אחרי זה מתשלומים אחרים והוא אומר, אני בינתיים לקחתי הלוואה.

אורי מקלב: איך אני אשלם את זה?

אורי מקלב: הוא עכשיו שילם כל חודש 1,500 או 1,000 שקל יותר.

אורי מקלב: הוא כבר ב-5,000 שקל חוב נמצא, ואחרים נמצאים בהרבה יותר.

אורי מקלב: הוא אומר, אתם עכשיו מחזירים, אנשים שיפנו, אם אתה לא עושה את זה לכולם, ודאי שאנשים שיפנו, שיוכלו לקבל את זה ישיר.

אורי מקלב: הרי זה כסף שאנשים שילמו, עם כל הכבוד לארגונים.

אורי מקלב: אנשים שילמו את זה מכיסם.

עליזה ידעי: יש שאלה, אם המשרד יחזיר את הכספים רטרואקטיבית?

ציפי חוטובלי: בואו נתייחס, בואו נשמע תשובות.

תמר אלמוג: אני חושבת שאין חולק על כך שהמשרד בראש ובראשונה לפני כל יתר הנוגעים בדבר, רוצה מאוד שהמערכת הזאת תעבוד ותתקדם כמה שיותר מהר.

תמר אלמוג: אני אומרת את זה משום שאני יודעת שהמשרד משקיע את כל המשאבים ואת כל המאמצים כדי להריץ את המערכת הזאת ולהתמודד עם התקלות הטכניות שיש במערכת הממוחשבת.

תמר אלמוג: לדעתי צוואר הבקבוק זה לא פעילות המוקד, למרות העומס של בבת אחת לקבל המון טפסים.

תמר אלמוג: צוואר הבקבוק הוא דווקא המערכת הממוחשבת שיש שם שתי בעיות מרכזיות שמנסים עכשיו להתגבר עליהם אנשי המחשוב: פעם אחת זה האיטיות של המערכת.

תמר אלמוג: למשל המוקד, גם מבחינתו הוא מפסיד כסף, כי שהוא הגיש הצעה למכרז והוא העריך שבאיקס זמן הוא יוכל לטפל בבקשה אחת, ופתאום האיקס הזה נהיה איקס פי כמה, פי 6, פי 7, וזה גם לא טוב בשבילו.

תמר אלמוג: אז פעם אחת האיטיות של המערכת, שכבר מטפלים בה, וכבר קיבלתי דיווח שמתחיל להשתפר העניין.

תמר אלמוג: הדבר השני, זה הנפילות שיש ברשת.

תמר אלמוג: אז הרבה פעמים מוקדן יושב 3 שעות עם מסך כבוי.

תמר אלמוג: הוא לא יכול לעשות כלום.

תמר אלמוג: זה דברים שאנחנו מעריכים שבשבועיים הקרובים הם יקבלו מענה.

תמר אלמוג: כל הקבצים שכבר מונפקים על ידי המוקד, נמצאים בעבודה אינטנסיבית של התחנה האחרונה, של הנפקת הדרגות, וכפי שציינתי, כל יום יש שיפור וכל יום ייכנסו עוד ועוד ועוד נתונים.

תמר אלמוג: דבר שלישי כמו שציינתי בתחילת הישיבה, כל עוד המערכת לא עובדת עד הסוף כמו שצריך, אנחנו ממשיכים בהיערכות שלנו לתת את התמיכה לארגונים וההורים.

תמר אלמוג: לגבי גמישות טפסי ההורים.

תמר אלמוג: אני לא יכולה להגיד שאני יכולה לקחת על עצמי את האחריות להסיר איזה שהן דרישות מההורים כדי שהטיפול בדרגה שלהם יהיה יותר קל.

תמר אלמוג: מדובר בכספי מדינה שניתנים על פי קריטריונים מאוד מאוד ברורים, מאוד מאוד קשיחים, ואני לא חושבת שיש לי את המנדט לבוא ולהגיד, אז בואו עכשיו נוותר על זה ונוותר על זה.

אורי מקלב: זה כספים של הורים ששילמו תשלומי יתר.

אורי מקלב: זה לא כספי מדינה, זה כספי האזרחים.

יעל שמרגד: אני רוצה להסביר לך.

יעל שמרגד: הורים שילמו לארגונים ואנחנו נתחשבן.

אורי מקלב: אני חושב שידרוש מר רגולטור, עם כל הכבוד שאנחנו מגנים עליהם ואנחנו נמצאים פה כדי להגן עליהם עכשיו, שהם יתחייבו והם יצטרכו להחזיר להורים.

אורי מקלב: ברגע שהורה נמצא ביתרת זכות מסוימת מכיוון שנקבעה לו דרגה נמוכה, הם יצטרכו להחזיר לו מיידית ולא להתקזז.

תמר אלמוג: זה כתוב במכתב שהוצאתי להם היום.

אורי מקלב: המשרד לכאורה אשם במה שקורה.

אורי מקלב: אז הם אומרים בואו, אוקיי, בואו ניקח תקופת מעבר של 6 חודשים, אני לא יודע מה, שבה נגמיש את הנתונים.

אורי מקלב: לא עושים פה עוול.

אורי מקלב: הרי מי שאשם פה, זה המשרד.

תמר אלמוג: הגמשת הדרישות של ההורים כדי לקבוע להם את דרגת ההנחה, פירושה לתת את הדרגות האלה בכללים אחרים, שאני לא מוסמכת.

ציפי חוטובלי: לא, אבל אתם מטילים בקשות רישום על עניינים טכניים.

תמר אלמוג: אם הורה צריך עכשיו לצורך העניין לאמת את הסטאטוס שלו כלומד או כחד הורי, אני לא יכולה לבוא ולהגיד, עכשיו אל תציגו לי את התצהיר הזה.

שלומית אבינח: ואם התלוש לא נסרק כמו שצריך, לראות את המספרים זה נפסל?

תמר אלמוג: זה לא נפסל.

תמר אלמוג: .

ציפי חוטובלי: תמי, אבל אתם אמרתם שהורים ממשיכים יקבלו דרגה אוטומאטית, מה שהיה להם לפני שנה.

אורי מקלב: את אומרת שיש עומס.

אורי מקלב: הרישום מתבצע כל שנה.

אורי מקלב: זה יתמקד הכול בחודש אחד.

אורי מקלב: לי יש הצעה בעניין הזה.

אורי מקלב: אמנם לחשה לי היו"ר, הישיבה המשותפת הזו, נאמר גם על ידי חברת הכנסת מרינה סולודקין, שאנחנו נקיים בסוף עוד ישיבת מעקב בעוד תקופה שנקבע ביחד עוד מעט, ואנחנו גם נבקש מהמנכ"ל שיגיע, או ראשי המשרד.

אורי מקלב: השר יגיע, הוא יודע קצת הליכות, איך מפצים תושבים.

אורי מקלב: מה שקרה כאן, קרה כאן דבר שאין ספק שנגרם נזק גדול מאוד למפעילים ולאנשים, וראיתם איך שחברת בזק התנהלה עכשיו בחלק שהיה לה איזה קלקול גם, שלא באשמתה, במחשוב.

אורי מקלב: זה לא עזר וזה לא קרה, וקלקול סך הכול של כמה שעות, והתגברו ועשו את הכול.

אורי מקלב: הם נתנו פיצוי.

אורי מקלב: אני חושב שלאור זה שאנחנו נמצאים היום בפברואר, וכפי שאנחנו יודעים, שעד סוף השנה בקושי נגמור, הלוואי שנגמור את כל החישובים, כל אלה שנמצאים במערכת, שנה הבאה לא צריכים להגיש מחדש.

אורי מקלב: זה דבר הכי טבעי שצריך להיות, ואני אומר לכם את זה עכשיו בדרישה הזאת.

אורי מקלב: המערכת צריכה גם כן לספוג משהו בעניין.

אורי מקלב: זה אי אפשר גם עוד שנה לטרטר הורים, לגרום נזק להורים ולהגיד, אני, מה אני יכול לעשות?

אורי מקלב: אני מתנצלת.

אורי מקלב: להתנצלות יש גם מחיר, ואני חושב שהבירוקרטיה הזו שגרמתם, ואנחנו היום נמצאים כבר ב-2011.

אורי מקלב: אנחנו נמצאים כבר ב-2011, אנחנו קרובים מאוד לספטמבר 2011.

ציפי חוטובלי: אני חושבת שברור לגמרי שהמציאות שבה אתם אשמים בזה שהיום חצי שנה אחרי, אין להורים עדיין דרגה, אתם צריכים לקחת איזה שהיא.

ציפי חוטובלי: .

תמר אלמוג: אנחנו נותנים מענה.

ציפי חוטובלי: אתם לא נותנים מענה, לא, לא.

תמר אלמוג: זה מענה הולם וראוי.

ציפי חוטובלי: אם 2,000 הורים מתוך למעלה מ..

תמר אלמוג: אבל הם לא משלמים מלא, כל האחרים.

ציפי חוטובלי: לא קבעתם להם דרגה.

ציפי חוטובלי: הם מקבלים דרגה זמנית.

תמר אלמוג: אני חושבת שבנקודה הזאת הדברים לא סבירים.

תמר אלמוג: קודם כל, אם כל עשרות אלפי ההורים היו נדרשים לשלם את מלוא העלות מספטמבר, אז זה היה נכון.

תמר אלמוג: זה לא המצב.

תמר אלמוג: ההורים לא נדרשים לשלם את מלוא העלות.

תמר אלמוג: ההורים סופגים בינתיים את הדרגה מעל, עד לקביעת הדרגה.

תמר אלמוג: .

ציפי חוטובלי: כל ההורים החדשים משלמים מחיר מלא.

אורי מקלב: הארגונים לא, אבל הפרטיים כן.

אורי מקלב: מה שאומר אלכסנדר, הוא מדבר על ירושלים.

אורי מקלב: לצערי המשרד לא פעל מול עיריית ירושלים כדי להביא אותה למצב שהם ישלמו את המקדמות שהם קיבלו מכם, למשפחתונים.

אורי מקלב: בירושלים המשפחתונים לא קיבלו כסף, לכן החדשים והישנים שילמו מחיר מלא.

אורי מקלב: זה ברור?

אורי מקלב: אין על זה ויכוח.

תמר אלמוג: אדוני, אז אני אומרת, זה לא מדויק.

תמר אלמוג: יכול להיות שבמקרה שלו לא, ואני הצעתי לו שבסוף הישיבה הוא נשאר פה, אני מתקשרת לרכזת ומבררת את הנקודה.

תמר אלמוג: אנחנו הוצאנו הנחיה ברורה לכל הרכזות ולכל הרשויות, כן לתת את הדרגות הזמניות.

תמר אלמוג: המשרד לא שילם את המקדמות כדי להשאיר את הכסף בקופה של הארגונים, סליחה.

תמר אלמוג: זה מיועד כדי לממן את הדרגות ביניים.

אורי מקלב: לפני חודשיים העלינו את זה.

אורי מקלב: הגיעו גם נציגות של עיריית ירושלים ולא הכחישו את הנושא.

אורי מקלב: ביקשנו מכם להסדיר את זה ביניכם.

תמר אלמוג: אז גם לא.

אורי מקלב: אז זה לא סודר.

אורי מקלב: עכשיו לגבי ילדים חדשים.

אורי מקלב: אני מניח ככה, שכל הארגונים הגדולים, שזה 50 אחוז מאלה שנמצאים בתוך מעונות, זה מסודר.

אורי מקלב: גם מי שחדש, הארגון עצמו נתנו להם דרגת ביניים והסתדרו עם ההורים.

אורי מקלב: הם משלמים דרגה אחת יותר, הם משלמים יותר, ויכול להיות שיתברר שהם משלמים לא רק בדרגה אחת יותר, יכול להיות שגם בשניים.

אורי מקלב: כמו שיכול להיות איך שהוא אמר, שיש מחירים שהיו שני ילדים.

אורי מקלב: בהתחלה הוא משלם דרגה נמוכה, בגלל שהוא ילד שהיה, והיום בעצם מגיע לו הרבה יותר.

אורי מקלב: הארגון אומר, אני לא יכול עד כדי כך, אני מאזן את זה, ולא באנו כאן היום.

אורי מקלב: .

אורי מקלב: מי שנמצא היום זה התמ"ת.

אורי מקלב: אבל מנגד, יש גם עוד מפעילים פרטיים כאלה ואחרים, כולל ציבוריים, אבל לא ברשתות הגדולות, שאין להם מערכת גדולה ומסודרת.

אורי מקלב: אותו מעון פרטי שפעם הקודמת הוא לא קיבל, או שהוא קיבל או שהוא לא קיבל, מפני שלא היו לו ילדים זכאים, וכולם שילמו והתמ"ת לא השתתף הרבה, והמקדמה שהיום הוא מקבל, היא מקדמה אפסית, היום כשזה כל כך נזיל, ב-20 ילדים, 30 ילדים נזיל, יש לו כאלה שזכאים בדרגת ביניים, שהם זכאים והוא אומר הם לא, אני מקבל מקדמה קטנה מהתמ"ת.

אורי מקלב: היום אם היו קובעים לו, כל הילדים אצלו, היו פערים גדולים מאוד..

אורי מקלב: הוא גוף פרטי, הוא גוף קטן, הוא אדם פרטי.

אורי מקלב: הוא לא יכול לספוג כאלה דברים.

אורי מקלב: זה לא מערכת גדולה שנותנים מתוך המערכת.

אורי מקלב: גם לכם קשה, אז קל וחומר.

אורי מקלב: אז קל וחומר לאלה שקטנים, ואז נוצר פערים, ומי עומד ממול?

אורי מקלב: הורה שמקבל הוראה ממפעיל המעון, אני שולח אותך הביתה.

אורי מקלב: אם אני לא רואה היום ה-1 בחודש כך וכך סכום כזה, הילד בבית.

אורי מקלב: אנחנו לא יכולים להיות בשוויון נפש לזה.

אורי מקלב: תחשוב מה בטח עובר ההורה, ולא כל אחד מקבל מקדמות.

תמר אלמוג: אדוני היו"ר, הכול נכון, אבל אני חייבת לחזור ולהדגיש שאותו מצב שאדוני תיאר, הוא היה מתקיים כל השנים.

תמר אלמוג: אני יכולה להראות לכם נתונים סטטיסטיים של 3 שנים אחורה, כמה זמן לקח לקבוע דרגות להורים.

ציפי חוטובלי: אפשר לשאול, אדוני ראש רשות נאות מרגלית, עד מתי הייתם קובעים דרגות לכל ההורים?

ליאור גבאי: בשנים עברו תמיד היה עיכוב של חודשיים-שלושה.

ליאור גבאי: אם הורים הגישו בחודש תשיעי את הדרישות, אבל אני אגיד משהו מהותי ולכן השנה זה לא רלוונטי.

ליאור גבאי: בשנים עברו מנהלת המעון הגישה את המסמכים.

ליאור גבאי: מנהלת המעון, יש לה את הידע, יש לה את הניסיון.

ליאור גבאי: לכן חודשיים-שלושה זה זמן סביר.

ליאור גבאי: היום ההורים צריכים לשלוח.

ליאור גבאי: יש הורים, ואחוזים ניכרים מאוד, שאין להם את הידע במשלוח טופסולוגיה.

ליאור גבאי: זה נכון שעכשיו יש לכאורה צפי ליותר, אבל זה שונה מהותית בין זה שהמנהלת שולחת לזה שהאמא שולחת.

ליאור גבאי: אני מנסה ברשותך היו"ר להציע הצעת ייעול לתמי.

ליאור גבאי: היא תצטרך להסדיר את זה במשרד, אבל אני חושב שזה הגיוני מאוד.

ליאור גבאי: לאור זה שהיום יש קושי גדול גם להורים וגם לארגונים, אחת משניים, או להגמיש את הנתונים כמו שהצעתי מקודם, או לחילופין להגיד אתם יודעים מה, הרי אנחנו בעוד חודש הולכים לרישום חדש.

ליאור גבאי: במרץ אנחנו מתחילים רישום לתשע"ב.

ליאור גבאי: אז בואו נגיד שאותם הורים מסכנים שעברו כבר את ה-6 חודשים, ונגיד, אתם יודעים מה, כמו שממשלת ישראל יכלה לעשות תקציב דו-שנתי, אז שנעשה את אותו דבר.

ליאור גבאי: הורים שיהיו זכאים, ותמי תבוא ותגיד ובצדק, שהורים לא ישנו סטאטוס.

ליאור גבאי: נדרוש מההורה תצהיר שהוא לא שינה סטאטוס.

ליאור גבאי: אפשר למצוא את הניסוחים המשפטים לזה.

ליאור גבאי: אבל לא יכול להיות שנגיד להורים בעוד חודש, תתחילו עוד פעם את ה"ויה דולורוזה" הזאת.

ירון מלך: ולא רק זה.

ירון מלך: המערכת הממוחשבת שלהם, תקרוס לגמרי, כי יהיו להם שם השלמות של שנה שעברה ועוד הטפסים החדשים, ותהיה סמכוטה.

ציפי חוטובלי: תמי, את מוכנה לקבל את ההצעה הזאת?

תמר אלמוג: גבירתי, ההנחיות לכל שנה מתעדכנות וההוראות לגבי הסבסוד גם מתעדכנים, אז זה לא רלוונטי.

ציפי חוטובלי: זאת התנהגות אטומה.

ציפי חוטובלי: אין לי מילה יותר טובה.

תמר אלמוג: האנשים שיירשמו במרץ-אפריל, הרישום יהיה 3 שבועות לפני פסח.

תמר אלמוג: הם יכולים להגיש את הבקשות האלה במהלך מאי, יוני, יולי, אוגוסט.

תמר אלמוג: זה 4 חודשים עד תחילת שנת הלימודים.

ציפי חוטובלי: ואנחנו חוזרים שוב פעם על כל הבעיה.

ציפי חוטובלי: אני עדיין רוצה להציל את תשע"א.

תמר אלמוג: תשע"א, אנחנו כמו שאמרתי, עושים את כל המאמצים.

ציפי חוטובלי: יש לך תאריך יעד שאת מעריכה שכל הפניות שהתנקזו כרגע למערכת, יקבלו דרגה?

תמר אלמוג: אני אוכל לתת תשובה כשאני אקבל תשובה בעוד שבוע לגבי ההתגברות על התקלות שיש.

תמר אלמוג: אם פתרו את המהירות של העבודה על המסכים ושלא יפלו מסכים, כי התשובה.

תמר אלמוג: .

ציפי חוטובלי: אי אפשר בגלל בעיות טכניות שלכם, שהורים יישאו בנטל הכספי.

ציפי חוטובלי: את לא מבינה שזה לא תקין?

תמר אלמוג: אבל ההורים לא נושאים בנטל כספי.

ציפי חוטובלי: רוב ההורים משלמים דרגה אחת מעל הדרגת חיוב שלהם.

תמר אלמוג: בסוף פברואר יהיו דרגות.

תמר אלמוג: כל הורה ישלם לפי הדרגה שלו.

ציפי חוטובלי: את אומרת שתוך חודש תסיימו את התהליך?

תמר אלמוג: נכון.

נעמי מורנו: תמי, לגבי המקדמות, המקדמות עצמן כמו שעכשיו נאמר בעל פה שהחודש הקרוב יהיה כמו בחודש שעבר, אז כך זה יהיה עד שהתהליך ייפתר?

נעמי מורנו: זה לא כל חודש מחדש נצטרך לפנות ולבקש?

תמר אלמוג: תראי, עוד שבועיים תהיה לי תמונת מצב אחרת.

תמר אלמוג: יותר טובה מהיום, בטוח.

יעל שמרגד: לא, אתם פרסמתם הודעה בעיתון של אתמול.

יעל שמרגד: מה זה אומר?

יעל שמרגד: להגיש עד ה-19 לחודש את הטפסים?

תמר אלמוג: מה זה 19?

יעל שמרגד: הנה, בעיתון מעריב של אתמול: "לתשומת לב הורים".

יעל שמרגד: .

תמר אלמוג: מי שלא יגיד עד כך וכך, לא יקבל דרגה.

יעל שמרגד: עד ה-19 לפברואר אתם דורשים.

תמר אלמוג: אבל היה חצי שנה.

יעל שמרגד: זאת נקודה חשובה.

ציפי חוטובלי: תמר, לפחות זה המינימום שאתם יכולים לעשות, להסיר את הדד ליין הזה.

ציפי חוטובלי: כל כך הרבה הורים לא מודעים בכלל לתהליך.

ציפי חוטובלי: תמר, תתייחסי רק לנקודה הזאת שביטלתם את שכר טרחת עורך דין.

ציפי חוטובלי: אתם ביטלתם את עניין הסודיות.

ציפי חוטובלי: אז בואי תתייחסי לזה.

תמר אלמוג: פרסמנו הודעה שכל מי שחתם על כתב ויתור סודיות בפני עורך דין או בפני כלשהו ושילם את זה מכיסו עד ל-13 לינואר, רשאי להגיש בקשה למשרד, לפי הכללים שפורטו שם, עד 19 לפברואר, ויקבל את ההחזר המלא בגין אותו תשלום שהוא שילם.

תמר אלמוג: זה כמו שאדוני אומר, למה רק 46 אלף הורים שלחו את הערכות וכל ה-50 אלף האחרים לא.

תמר אלמוג: אז אולי אם הייתי מודיעה לכולם, מי שרוצה דרגה ממשרד התמ"ת בשנת הלימודים הנוכחית, שישלח בבקשה את כל המסמכים שלו עד ל-30 לינואר, אז אולי יהיה ה-90 אחוז במערכת.

אורי מקלב: סליחה, כסף שלא כדין נמצא בידכם, או הוצא על ידי אנשים על דרישה לא חוקית שלכם, שעל אף שניסיתם לעמוד מאחוריה, אבל מה לעשות שיש כאן יועצים משפטיים של הכנסת שהבהירו מאוד טוב למשרד, פלוס עתירות פרטיות נגד מנכ"ל המשרד, עם תביעות אישיות.

אורי מקלב: אז הביאו מאוד מהר את התמ"ת לחזור בו מהדרישה הזאת.

אורי מקלב: ולא איך לחזור בו, אלא גם לשלם את ההוצאה.

אורי מקלב: ולמה אתם, את הכסף שלא שלכם, או שאתם צריכים לפצות את התושבים האלה שעשו את זה.

אורי מקלב: היום אתם, את תאריך יעד של 19 לפברואר, שאני חושב שזה תאריך דרקוני.

אורי מקלב: הוא לא סביר, אין שום הסבר גם למה לא לתת את זה אחר כך.

אורי מקלב: לא יקרה שום דבר אם יתנו את זה עוד חודש, עוד חודש וחצי.

אורי מקלב: אפשר לקחת תאריך יעד, לקבוע אותו, באופן שרירותי חודש אחד מחזירים, וזה הכול.

ציפי חוטובלי: זה אמור להיות ברור מאליו שהכסף הזה שמגיע להורים, יוחזר להם.

עליזה ידעי: אני מציעה עוד רעיון, שתעבירי את זה דרך הרכזות בכל הארץ.

עליזה ידעי: יש מקומות שעדיין לא מודעים לזה שהנוהל של אישור מעורך דין.

עליזה ידעי: יש מקומות שעדיין לא יודעים.

עליזה ידעי: .

עליזה ידעי: אז כמו שאת נותנת הנחיה כלשהי דרך הרכזות, שהרכזות יעבירו.

אורי מקלב: אנחנו לא מדברים אישית עליך, אנחנו מדברים על תמ"ת, אני מבין שאת מקבלת הוראות.

אורי מקלב: המכתבים האלה שיוצאים מכם, זה הרי לא נכתב רק על ידך.

אורי מקלב: יש יועץ משפטי, יש מנכ"ל.

אורי מקלב: בכל אופן, הטפסים האלה נמצאים כיום בידיכם שלא כדין.

אורי מקלב: זה טפסים שלא צריכים להיות אצלכם, ואנשים חתמו על מסמך ויתור כשלא הייתם רשאים לבקש את זה והם לא היו צריכים לחתום.

אורי מקלב: הטפסים האלה צריכים לחזור, ואני גם מפנה את הבקשה גם לייעוץ המשפטי של הכנסת במקביל, את ההחלטה הזאת.

אורי מקלב: צריכים להחזיר את הטפסים האלה חזרה לאנשים, הטפסים של ויתור סודיות.

אורי מקלב: אני אומר את זה כאן לפרוטוקול.

אורי מקלב: אנחנו נדרוש את המסמכים האלה חזרה.

ציפי חוטובלי: טוב, אנחנו נסכם את הדיון, את הישיבה הזאת.

ציפי חוטובלי: קודם כל אני רוצה להודות לחבר הכנסת אורי מקלב, יו"ר ועדה לפניות הציבור, על זה שבכוחות משותפים אנחנו מנהלים את המאבק הזה, כי הוא באמת אולי המאבק הכי צודק של הורים היום למען הילדים שלהם, כדי שהם באמת יוכלו לקבל את מה שמגיע להם כדין.

ציפי חוטובלי: אני רוצה לומר מספר דברים.

ציפי חוטובלי: קודם כל הדרישה שלנו המאוד מאוד חזקה, היא שאתם תעשו מאמץ כדי לכסות כמה שיותר אנשים מתוך כל המאגר הזה שכרגע נמצא ותקוע בפקק.

ציפי חוטובלי: זה דבר ראשון שאנחנו מבקשים מכם.

ציפי חוטובלי: יש היום פקק שלם של אנשים שלא קיבלו דרגה.

ציפי חוטובלי: אנחנו רוצים שאתם תיקחו על עצמכם לעשות את זה בצורה הטובה ביותר, כמה שיותר מהר.

ציפי חוטובלי: הדבר השני שאני רוצה לדבר עליו זה הנושא של טפסים.

ציפי חוטובלי: אם יש מקומות שאין בהם טפסים, תעבירו טפסים.

ציפי חוטובלי: יש לכם כאן דבר הכי בסיסי.

ציפי חוטובלי: אי אפשר להתחיל בתהליך בלי טפסים.

ציפי חוטובלי: הדבר השלישי שאנחנו מדברים עליו זה הנושא של ההחזרים.

ציפי חוטובלי: המקרה הזה של ירושלים הוא כנראה לא מקרה יחידני, יש הרבה הורים שלא קיבלו החזר על העובדה שהם משלמים תשלומי יתר.

ציפי חוטובלי: לדאוג לנקודה הזאת וגם לשפר את השירות בכל מה שנוגע לפניות ישירות של אזרחים שנתקלים בבעיה.

ציפי חוטובלי: אני אומרת לכם שאני נכנסת לאתר שלכם, לא ברור לגמרי לאן מתקשרים, למי מתקשרים עם יש בעיה, איפה פונים.

תמר אלמוג: מוקד פניות ציבור.

ציפי חוטובלי: אני אומרת לך שאנחנו אנשים אינטליגנטים, נכנסנו ולא קיבלנו את המענה הנדרש.

ציפי חוטובלי: דבר נוסף, אין מנוס מלהגיע למנכ"ל.

ציפי חוטובלי: אנחנו נבקש מהמנכ"ל להגיע לכאן.

ציפי חוטובלי: אני יודעת שעם חילופי השרים יכול להיות שיש בלגאן, זה לא משנה.

ציפי חוטובלי: אנחנו צריכים לקבל מענה מהדרג הגבוה ביותר במשרד, כי דבר אחד בטוח: הסיפור הזה הוא שערורייה.

ציפי חוטובלי: שערורייה, כי בסופו של דבר האזרח, ההורה הבאמת הישר והתמים, סופג על הכתפיים שלו דבר שלא אמור להיות על הכתפיים שלו.

ציפי חוטובלי: בגלל זה שאתם, עם כל הכבוד, רציתם להקים מערכת חדשה, נחמד מאוד.

ציפי חוטובלי: הייתם צריכים להיות ערוכים לזה בספטמבר.

ציפי חוטובלי: לא יכול להיות שחצי שנה הורים לא יקבלו את מה שצריך, וגם אנחנו נאבק על הנקודה הזאת, שתהיה אפשרות באמת לייצר כאן איזה שהוא מנגנון שייכלל גם לשנה הבאה, שהורים שעוברים את התהליך הזה יוכלו להשתמש בו כתהליך שיספיק גם לשנה הקרובה וגם לשנה הבאה.

ציפי חוטובלי: נקודה אחרונה, להוריד את תאריך היעד של החזרי התשלומי עורך דין.

ציפי חוטובלי: זה לא מכובד, זה לא לעניין ואני חושבת שזה המעט שאתם יכולים לעשות כרגע כדי להקל על התהליך.

ציפי חוטובלי: חברי, חבר הכנסת מקלב.

אורי מקלב: טוב, תודה רבה קודם כל, באמת גם תודות על הפעילות המשותפת הזאת, היות ואני מרגיש קטן על יו"ר אחד.

אורי מקלב: צריך כאן שני יו"ר בשביל לטפל בעניין הזה, אבל באמת העמידה הנחרצת שלך, באה מתוך הזדהות עם ההורים והזדהות עם מה שנשים עוברות ומה המשמעות שיש קשיים עד שיש מעון ואחרי שיש מעון, בתשלומים שלהם, וזה כל המסר שכאן אתם פועלים, כמה שפועלים בשביל קידום מעמד האישה, וכמה שהנושא הזה על ידי הממשלה עצמה, כמה שהיא פוגעת בעצמה ביד השנייה, שיד אחת מנסה הרבה ופועלת הרבה כדי לממש, ואנחנו בזה פוגעים בזה, וצריך לדעת את זה.

אורי מקלב: זה חלק מהמסר שאנחנו מנסים להעביר.

אורי מקלב: אתם כרגולטור אולי רואים את זה ככולל כך וכך מעונות.

אורי מקלב: יש מאחורי הקליינט, האיש בקצה, נמצאים כפי שאמרנו 130 אלף ילדים שיש להם מאחוריהם זוג הורים ששולח למעונות, וכל אחד עם הסיבה שלו.

אורי מקלב: והם קיבלו כולם, כולם קיבלו שירות כושל.

אורי מקלב: אנחנו צריכים לדעת את זה, ואני באמת לא רוצה להיכנס, לחזור על מה שאמרה חברת הכנסת, יו"ר הוועדה.

אורי מקלב: אני רק במישור רק הערכי.

אורי מקלב: אני מבהיר, אמנם את נמצאת כאן כנציגה וספגת הרבה היום, אבל בכל אופן אני חושב שחשוב שהמשרד ידע מה אנשים חושבים על המשרד.

אורי מקלב: ואני ברשותך אקריא ממש מספר שורות, מאחד ממכתבים רבים שאני מקבל, שזה מכתב שאני קיבלתי לפני מספר ימים, שהוא כותב: "אני שלחתי באופן מקוון את הטפסים.

אורי מקלב: אני לאחר מספר ימים יצרתי בעצמי קשר", בגלל שזה בער לו.

אורי מקלב: "ואתמול בדקתי עוד פעם שהדואר התקבל.

אורי מקלב: התברר שהתקבל.

אורי מקלב: אחרי זה, "אתמול בדקתי מיוזמתי באתר משרד התמ"ת האם נקבעה לי דרגה, והתברר לתדהמתי כי נקבע שהמדינה אינה משתתפת כלל בשכר הלימוד של ילדיי.

אורי מקלב: מבירור שעשיתי עם המוקד, המתנתי וכו', ולאחר שנוכחתי כי משרד התמ"ת, המוקד, יד ימין אינה יודעת מה היא עצמה עושה, נמסר לי על ידם כי תלוש השכר שהעברתי לא נסרק בצורה ברורה.

אורי מקלב: לכן נקבעה באופן שרירותי דרגה זו, אף מבלי ליידע אותי על כך כלל".

אורי מקלב: אחד.

אורי מקלב: ואז הוא מציין, הוא כותב, יצויין כי בימים הקרובים ממש, אצטרך לשלם למטפלת ולארגון אפילו סכום של למעלה מ-10,000 שקל לשני ילדים, וזאת לאחר כל הטרטורים שעברנו, נקבעה לו דרגה שהוא לא זכאי, לא כמו שאמרתם.

אורי מקלב: כאן נקבעה לו דרגה שהוא לא זכאי, ובעצם הוא כן זכאי.

אורי מקלב: תשמעו הלאה, רק שתבינו על מה הוא הולך למקד.

אורי מקלב: "גם לצורך תיקון הנ"ל", הוא הרי שלח את זה בצורה מקוונת.

אורי מקלב: אז מה אמרו לו? "את התיקון רק בדואר רשום".

אורי מקלב: עכשיו תלך לדואר ותשלח את זה בדואר רשום, את התיקון הזה.

אורי מקלב: "ורק לאחר שייסרק החומר על ידי החברה המבצעת את הסריקה, יוכלו לזרז את הטיפול".

אורי מקלב: אז עד בכלל לא יוכלו לזרז, דבר שהוא יכול לקחת במינימום שבוע.

אורי מקלב: תשמעו מה שהוא אומר.

אורי מקלב: "אני עומד נבוך, חסר אונים נוכח גוף מסורבל, בירוקרטי ואטום זה, ואינני יכול ויודע כיצד להתמודד מולו, ועכשיו אני מבקש מכם את העזרה".

אורי מקלב: תדעו לכם, למשרד יש את התואר המפוקפק הזה של המשרד הכי בירוקראטי, והנושא הזה רק יוסיף לזה.

אורי מקלב: אתם צריכים לדעת שחוץ מהמשימה לקבוע את הדרגות, גם לתת שירות.

אורי מקלב: מה שמפריע לי, ואני חוזר ואומר את זה, הפער שיש בין מה שאתם בשטח פועלים ואיך אתם נראים, ומה שגם מבחן התוצאה, לבין מאיפה אתם מקבלים את היהירות הזאת, אני לא יודע איך להגדיר אותה, לדרוש מאנשים אם אתם לא עומדים בכך.

אורי מקלב: צריך מינימום לדעת גם להתנהג בהרבה יותר הכנעה מול האזרחים ומול הרשתות.

אורי מקלב: אי אפשר מצד אחד לדרוש ולציין בנוקשות ובאופן דרקוני כזה, תיתנו עוד, כמו הדוגמא שדרשתם שלא כחוק, את ההצהרה, שלא כחוק, ואחרי ויכוחים שהיה לי אישית עם המנכ"ל.

אורי מקלב: .

אורי מקלב: זה לא עזר.

אורי מקלב: תשמע, זה לא דרישה שלי, זה דרישה של משלם המיסים, אבל מה לעשות שברוך השם אנחנו עוד פועלים פה, ובסוף ההוא הגיע לתובנה הזאת, ואם לא ברצון, אז הוא לזה בסוף בהכרח, והנה היום אנחנו דורשים.

אורי מקלב: .

אורי מקלב: כל הרשתות קיבלו מכתב, ואני חושב סעיף 4, הייתם צריכים בתחילת הישיבה להתנצל.

אורי מקלב: על סעיף 4 שלחתם לפני כמה ימים, 25 אחוז.

אורי מקלב: איך העזתם לשלוח מכתב כזה?

אורי מקלב: אתם נמצאים בחוסר.

אורי מקלב: לא הצלחתם לקבוע דרגות.

אורי מקלב: 2,000 מתוך 48, ומעיז..

אורי מקלב: כשאתם שלחתם את זה עוד היה פחות, והתאריך ששלחתם היה פחות מ-2,000, ומתוכם זה חלק 40 אחוז כאלה שנפלטו, ובאים לדרוש.

אורי מקלב: 25 אחוז.

אורי מקלב: הקלות שאתם חושבים שהוא הולך, אני מרגיש שיש פער שאותי מתסכל, בין מה שקורה בשטח לבין הדרישה שלכם.

אורי מקלב: אם יצא מהישיבה הזו והישיבה הקודמת והישיבה הבאה שאנחנו נעשה את זה, יצא איזה שינוי בדבר הזה, והיה זה שכרי.

ציפי חוטובלי: תודה רבה.

ציפי חוטובלי: אני באמת מקווה שהדברים האלה יתחילו להראות אותות בשטח.

אורי מקלב: אנחנו לא נרפה בעניין.

ציפי חוטובלי: אנחנו לא נרפה בעניין.

ציפי חוטובלי: תודה רבה.